Ɛemmur Ɛebdennur

Ɛemmur Ɛebdennur (Amour Abdenour) d acennay, d amesẓawan, d amedyaz aqbayli, ilul ass n 17 furar 1952 deg Leflay ( Bgayet ).

Tameddurt d amecwar

Seg temẓi-s, Amour Abdenour ibeggen-d lebɣi-s ɣer ccna. Yebda yesmeḥsis i tezlatin deg rradyu yerna yetturar allalen n uẓawan (ajewwaq, darbuka, d lgiṭara).

Deg useggas 1964, asmi yella mazal yettɛici ɣer jeddi-s deg taddart n Leflay, yekcem yiwet n tiddukla tadelsant (JFLN) tefka-yas-d tagnitt i utekki deg timaɣriwin d tifaskiwin.

Di 1968, iruḥ ad yezdeɣ ɣer Lezzayer tamanaɣt anda llan ttidiren imawlan-is. Dina, yesnulfa-d tizlit-is tamezwarut iwumi isemma " Yeǧǧa-tt ", tɛedda i tikkelt tamezwarut deg rradyu di 1970.

S sseba n leqraya-ines deg tesdawit n Mestɣanem d lxedma-s taserdasit (service militaire), iruja armi taggara n yissegassen 1970 akken ad d-yessuffeɣ tikasitin-is timezwura, d tizlatin " D lɛid " ed " I gettɛeddayen ".

Ɣer yidis n umecwar-is n ccna, yeqdec d amesniles n wakal (géomètre) armi d 1995.

Tisfifin akk d iḍebsiyen n Ɛemmur Ɛebdennur

1985 : Tifirellas

1987 : Mmi-s n tmurt-iw

1988 : Anef-iyi kan

1989 : Tamdint

1991 : A leflani

1991 : Aεetteb (tizlatin tiqburin)

1991 : D lεid (tizlatin tiqburin)

1992 : Tirza

1993 : Σnu-tt

1994 : Argu ay ul-iw

1995 : A lbaz err-itt-id

1996 : Ili-k d lkayes

1996 : Lebḥer

1997 : Wiss zzman

1998 : Waqila teεyam

1999 : Nna Crifa

2000 : Yelli-s n tmurt

2001 : Tikwal

2002 : Ugin azaglu

2003 : Ah ya dini

2004 : Attan attan

2005 : Drus

2006 : Uɣal-d

2007 : Tḥermeḍ

2008 : Ḥader iman-ik

2009 : Ay imesdurar

2010 : Iger n ttar

2016 : Err-itt-id

2017 : Taɣuri

2018 : Wissen anda

2020 : Tasɣart-iw